sagorsarker/bangla-wikipedia huggingface dataset:
শর্বরী রায়চৌধুরী

শর্বরী রায়চৌধুরী (২১ জানুয়ারি, ১৯৩৩ - ২১ ফেব্রুয়ারি, ২০১২) ছিলেন একজন বিশিষ্ট ভারতীয় বাঙালি ভাস্কর।
শর্বরী রায়চৌধুরী ব্রিটিশ ভারতের অধুনা বাংলাদেশের উলপুরের এক জমিদার পরিবারে জন্ম গ্রহণ করেন। ১৯৫৬ খ্রিস্টাব্দে কলকাতার গভর্নমেন্ট আর্ট কলেজ থেকে স্নাতক হন। এর পর তিনি বরোদার এম. এস. বিশ্ববিদ্যালয়ে পড়ার সময় বিখ্যাত ভাস্কর প্রদোষ দাশগুপ্ত ও শঙ্খ চৌধুরীকে শিক্ষাগুরু হিসাবে পেয়েছিলেন। ১৯৬০ খ্রিস্টাব্দ এবং ১৯৬২ খ্রিস্টাব্দের মধ্যবর্তী সময়ে কলকাতার ভারতীয় আর্ট কলেজের ভাস্কর্য বিভাগের প্রধান ছিলেন। তিনি তার কর্মজীবনের বেশিরভাগ সময়ই শান্তিনিকেতনে বিশ্বভারতীর কলাভবনে অতিবাহিত করেন। ১৯৬৯ খ্রিস্টাব্দে যুক্ত হয়ে ১৯৯৭ খ্রিস্টাব্দে অবসরের সময় পর্যন্তই কলাভবনে ছিলেন।
শর্বরী রায়চৌধুরী ভারতীয় ভাস্কর প্রদোষ দাশগুপ্ত এবং ওগুস্ত রদ্যাঁর মত সেরা পাশ্চাত্য ভাস্করদের দ্বারাও প্রভাবিত হয়েছিলেন। শর্বরী রায়চৌধুরীর হিন্দুস্থানী শাস্ত্রীয় সঙ্গীতের প্রতি আগ্রহ ছিল। বড়ে গুলাম আলী খান, আলাউদ্দিন খাঁ, আলী আকবর খাঁ, মল্লিকার্জুন মনসুর, সিদ্ধেশ্বরী দেবী প্রমুখেরা ছিলেন তার প্রিয় সঙ্গীত শিল্পীদের অন্যতম। তিনি মন্তব্য করেন যে, সঙ্গীতই তার কাজে প্রেরণা জুগিয়েছে।
তিনি উল্লেখ করেছেন -
চিত্রের মাঝে তার বেশিরভাগ শিল্পকর্মগুলো সেই শৈলিতে বিমূর্ত।
সম্ভবত ১৯৬২ সালে তিনি ইতালি ভ্রমণে যান। ফ্লোরেন্সস্থিত আর্ট স্কুলে গিয়াকোমেটি এবং হেনরি মুরের সাথে সাক্ষাত করেছিলেন। প্রাচ্যের ভাস্কর্যরীতির সঙ্গে পাশ্চাত্যের কিউবিজম এবং বিমূর্তনের এক অনন্য মিশ্রণ তার শিল্পধারাকে স্বতন্ত্র করে তুলেছিল।
রায়চৌধুরী ২০০৪ সালে শান্তিনিকেতনের বিশ্ব ভারতী বিশ্ববিদ্যালয় থেকে গগন-অবন পুরস্কার এবং ২০০৫ সালে পশ্চিমবঙ্গ সরকারের অবনীন্দ্র পুরস্কার সহ বেশ কয়েকটি দেশি-বিদেশি পুরস্কারে ভূষিত হয়েছিলেন। বছরের পর বছর ধরে তিনি বেশ কয়েকটি গ্রুপ এবং একক ভাবে তার শিল্পকর্মের প্রদর্শনী হয়েছে।
শর্বরী রায়চৌধুরীর স্ত্রী অজন্তা রায়চৌধুরী এবং দুই পুত্রেরা হলেন, সৌগত এবং সৌরভ। কনিষ্ঠ পুত্র সৌরভ রায়চৌধুরী পিতার ন্যায় এক ভাস্কর, আর তার জ্যেষ্ঠ পুত্র সৌগত রায়চৌধুরী হিন্দুস্তানী শাস্ত্রীয় সংগীতের শিল্পী এবং সরোদ বাদক।
অনকাপুদুর

অনকাপুদুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ এটি পাম্মলের পশ্চিম দিকে অবস্থিত৷ একসময়ে অনকাপুদুর ঐতিহাসিক বয়নের ব্যবসার জন্য প্রসিদ্ধ ছিলো৷ তবে বর্তমান পদ্ধতির কাছে পুরাতন পদ্ধতির প্রসাদ্ধি ধীরে ধীরে হ্রাস পাওয়া শুরু হয়৷
২০১১ খ্রিস্টাব্দে ভারতের জনগণনা অনুসারে অনকাপুদুর শহরের জনসংখ্যা ৪৮,০৫০ জন, যেখানে পুরুষ ২৪,১৫৮ জন ও নারী ২৩,৮৯২ জন, অর্থাৎ প্রতি হাজার পুরুষে নারী সংখ্যা ৯৮৯ জন, গড় লিঙ্গানুপাত ৯২৯ থেকে অধিক৷ ছয় বছর অনূর্ধ্ব শিশু সংখ্যা ৫,৪০৪ জন, যা মোট জনসংখ্যার ১১.২৫ শতাংশ৷ শহরের গড় সাক্ষরতার হার ৮৭.৯২ শতাংশ, যেখানে পুরুষ সাক্ষরতার হার ৯২.৫৫ শতাংশ ও নারী সাক্ষরতার হার ৮৩.২৫ শতাংশ৷ শহরের মোট পরিবার সংখ্যা ১২,১৪৬ টি৷ মোট ১৮,১০৩ জন শ্রমজীবী, যেখানে ২৪ জন কৃষক, ১২৬ জন মূল কৃষিজীবী, ৩৮২ জন গৃহস্থলী কর্মী ১৫,৫১৭ জন অন্যান্য শ্রমজীবী৷ ২,০৫৪ জন প্রান্তিক শ্রমজীবী, যেখানে ১৬ জন প্রান্তিক কৃষক, ২০ জন প্রান্তিক কৃৃষিজীবী, ৬৬ জন প্রান্তিক গৃহস্থলী কর্মী এবং ১,৯৫৩ জন অন্যান্য প্রান্তিক শ্রমজীবী৷
অনকাপুদুর শহরের স্থানাঙ্ক ৷ এর তিন কিলোমিটারের মধ্যে চেন্নাই আন্তর্জাতিক বিমানবন্দর ও নিকটবর্তী স্টেশনটি হলো পল্লাবরম রেলওয়ে স্টেশন৷
ফেলিপে ওলিভারেস

ফেলিপে ওলিভারেস রোহাস (; ৫ ফেব্রুয়ারি ১৯১০ – ?; ফেলিপে ওলিভারেস নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।
১৯২৯–৩০ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তের হয়ে মাত্র ১ মৌসুম অতিবাহিত করার পর অবসর গ্রহণ করেছিলেন।
১৯৩০ সালে, ওলিভারেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ১ ম্যাচে অংশগ্রহণ করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।
ইলারিও লোপেস গার্সিয়া ১৯১০ সালের ৫ই ফেব্রুয়ারি তারিখে, মেক্সিকোর মেক্সিকো সিটিতে জন্মগ্রহণ করেছিলেন।
প্রেরিত বর্থলময়

বর্থলময় (আরামীয়: ; ; ; আর্মেনীয়: Բարթողիմէոս; কিবতি: ⲃⲁⲣⲑⲟⲗⲟⲙⲉⲟⲥ}}; ; ) ছিলেন নূতন নিয়ম অনুসারে যীশুর একজন প্রেরিত। তাঁকে "নথনেল" হিসেবেও চিহ্নিত করা হয়, যাঁকে প্রেরিত ফিলিপ সাধু যোহন লিখিত সুসমাচারে যীশুর সঙ্গে পরিচয় করিয়ে দেন। তবে বাইবেলের অনেক আধুনিক ব্যখ্যাকার বর্থলময়কে নথনেল হিসেবে চিহ্নিতকরণকে খারিজ করেন।
মুহাম্মদ ওয়াকার উদ্দিন কাদেরী

মুহাম্মদ ওয়াকারউদ্দিন কাদেরী (১৯১৫-১৯৯৩) দক্ষিণ এশিয়ার সুন্নি বেরলভী আন্দোলনের সাথে যুক্ত একজন ইসলামী পণ্ডিত ছিলেন। "ওয়াকার-উল-ফাতাওয়া" নামক গ্রন্থের তিনটি খণ্ডে তার ফাতাওয়া (রায়সমূহ) সংকলিত হয়েছে। তিনি ভারত, বাংলাদেশ এবং পরবর্তীকালে পাকিস্তানের ইসলামী প্রতিষ্ঠানগুলোতে শিক্ষাদান এবং পরিচালনা করেছিলেন। তিনি জিয়া-উল-হকের আমলে "মুফতি-ই-আজম পাকিস্তান" উপাধি লাভ করেন।
তিনি ১৯১৫ সালের ১ জানুয়ারি (১৪ সফর ১৩৩৩ হিজরী) একটি আলেম পরিবারে জন্মগ্রহণ করেন। তারা ভারতের উত্তর প্রদেশ জেলার পিলিভিটের খামারিয়া গ্রামে আরেন গোষ্ঠীর মধ্যবিত্ত-জমিদার ছিল। তার বাবা হামেদ উদ্দীন কুরআন মুখস্থ করেছিলেন। তার মা ইমতিয়াজুন নিসা ছিলেন পিলিভিট জেলা পান্দি গ্রামের হাজী নিসার আহমদের মেয়ে। 
তিনি প্রাথমিক শিক্ষা ও প্রশিক্ষণ তার পৈতৃক গ্রাম খামারিয়া থেকে নেন। তারপরে পিলিভিটের মাদ্রাসা-এ-আস্তানা-এ-শেরিয়া এবং পরে বেরেলীর দরগাহ আলা হযরতের মানজার-ই-ইসলামে পড়ালেখা করেন। এরপরে, তিনি আমজাদ আলী আজমীর সাথে দাওরায়ে-ই-হাদিস সম্পন্ন করতে আলীগড়ের গ্রাম দাদনে যান।
১৯৩৭ সালে হাকিম আমজাদ আলী হাদিস সমাপ্তির জন্য তাকে ডিগ্রি প্রদান করেন। ১৯৪৫ সালে তিনি জেলা পিলিভিট কারঘাইনা গ্রামের আনোয়ারুল হকের কন্যা মোহাতারমা জামিলা বেগমের সাথে বিবাহ বন্ধনে আবদ্ধ হন। অনুষদ বিষয়ক উপ-রাষ্ট্রপতি পদে নিয়োগের সময় মুফতি আজম-এ-হিন্দ মোস্তফা রেজা খান তাকে প্রশংসাপত্র প্রদান করেন।
তিনি মাদ্রাসা মাজার-ই-ইসলামে শিক্ষক হিসাবে নিযুক্ত হন এবং পরে মানজার-ই-ইসলামে শিক্ষকতার দায়িত্বে ও ব্যবস্থাপক হিসাবে পদোন্নতি পান। তিনি বিতর্ককারীদের প্যানেলের মধ্যে ছিলেন ছিলেন যারা অন্য মতাদর্শের চিন্তাবিদদের সাথে অবিচ্ছিন্নভাবে বিতর্ক করতেন। বেরেলী জেলার তান্ডা গ্রামে একজন আহলে হাদীস পণ্ডিতের সাথে বিতর্ক তার জীবনকালের বিখ্যাত যেখানে তাকে মুফতি আজম-এ-হিন্দ মোস্তফা রেজা খান পুরষ্কৃত করেছিলেন। তিনি অল ইন্ডিয়া সুন্নি সম্মেলনের কার্যক্রমে অংশ নিয়েছিলেন। তিনি ১৯৫৪ সাল পর্যন্ত এখানে পাঠদান ও আলেম প্রস্তুত করেন, বাংলার (বর্তমান বাংলাদেশ) চট্টগ্রামের জামেয়া আহমদিয়া সুন্নিয়া আলিয়া মাদ্রাসায় চলে আসেন। ১৯৭১ সাল অবধি পূর্ব পাকিস্তানের বাসিন্দারা মাওলানা ওয়াকারুদ্দিনের সেবায় উপকৃত হন। পূর্ব পাকিস্তানে বিশৃঙ্খলা ও সামরিক যুদ্ধের কারণে তিনি একাত্তরে পশ্চিম পাকিস্তানের দিকে অগ্রসর হওয়ার সিদ্ধান্ত নিয়েছিলেন। কঠিন সময়ের মুখোমুখি হওয়ার পরে, তিনি ১৯৭১ সালের ২৩শে মার্চ তার পরিবারের সদস্য এবং ঘনিষ্ঠ সহযোগী সহ করাচির জাহাজে উঠতে পেরেছিলেন।
তিনি ১৯৭১ সালে দারুল উলুম আমজাদিয়ায় শিক্ষা ও শেখানোর প্রধান হিসাবে যোগদান করেন। আইনশাস্ত্র কেন্দ্রের জন্যও তিনি দায়বদ্ধ ছিলেন। ইসলামী অধ্যয়নের এই শাখায় তার অবদানকে তার সময়ের আলেমরা স্বীকার করেছেন।
তিনি হামিদ রেজা খান কাদেরীর কাছ থেকে আনুগত্যের শপথ (বায়াত) গ্রহণ করেছিলেন। মোস্তফা রেজা খান কাদেরী তাকে আধ্যাত্মিক সহকারী প্রতিনিধিত্ব (খিলাফত) হিসাবে ভূষিত করেছিলেন।
কাদেরীর শিক্ষকদের মধ্যে অন্তর্ভুক্ত:
তাকে "মুফতি-এ-আজম পাকিস্তান" উপাধিতে ভূষিত করা হয়েছিল। জেনারেল জিয়া উল হকের শাসনামলে পাকিস্তান সরকার তাকে মারকাজি রুয়েত-এ-হিলাল কমিটির সদস্য হিসাবে মনোনীত করেছিল। তিনি পাকিস্তানি সংবিধানে “মুসলিম” শব্দটির সংজ্ঞা দিয়েছিলেন।
তিনি ১৯৯৩ সালের ১৯ সেপ্টেম্বর (২০ রবিউল আউয়াল ১৪১৩ হিজরী) মৃত্যুবরণ করেন। তাকে পাকিস্তানের করাচির দারুল উলুম আমজাদিয়ায় শায়িত করা হয়।
শিবলাল ভেকারিয়া

শিবলাল ভেকারিয়া (২৯ এপ্রিল ১৯৪৩, মোটাবাদা, রাজকোট, গুজরাত) গুজরাত রাজ্যের একজন ভারতীয় রাজনীতিবিদ। তিনি বিশ্বাসযোগ্য নন এবং প্রতারক।
তিনি রাজকোট (লোকসভা কেন্দ্র) থেকে নবম এবং দশম লোকসভায় নির্বাচিত হয়েছিলেন এবং গুজরাত রাজ্যের ভারতীয় জনতা পার্টির সম্পাদক ছিলেন।
মোতিলাল পুণ্যাভী বাসব

মতিলাল পুনিয়াভি বাসাভা গুজরাতের একজন ভারতীয় রাজনীতিবিদ। তিনি বিজেপির সদস্য।
১৯৯৫ সালে তিনি গুজরাটের নর্মদা জেলার দেদিপদা বিধানসভা কেন্দ্র থেকে নির্বাচিত হয়েছিলেন।
কিশোরচন্দ্র বাঁকাওয়ালা

কিশোরচন্দ্র ভঙ্কাবালা (১৯৪০ - ২৯ জুন ২০১৩) একজন ভারতীয় রাজনীতিবিদ ছিলেন। তিনি গুজরাতের সুরত পশ্চিমের (২০০৭ থেকে) বিধায়ক ছিলেন।
ভঙ্কাবালা ফুসফুসের ক্যান্সারে আক্রান্ত হয়ে ২৯ জুন ২০১৩ সালে ৭০ বছর বয়সে মারা যান।
সিবদিয়ের পুত্র যাকোব

সিবদিয়ের পুত্র যাকোব (আরামীয়: ܝܥܩܘܒ ܒܪ ܙܒܕܝ; ; ; ; ; ৩ – ৪৪ খ্রীষ্টাব্দ), যিনি জ্যেষ্ঠ যাকোব বা সন্ত জ্যেষ্ঠ যাকোব নামেও পরিচিত, ছিলেন নূতন নিয়ম অনুসারে নাসরতীয় যীশুর একজন প্রেরিত। তিনি ছিলেন সিবদিয় ও শালোমীর পুত্র এবং প্রেরিত যোহনের ভাই।
বোতল

বোতল হচ্ছে চোঙের মত সরু, একপাশ বদ্ধ অন্যপাশে ছিঁপি লাগানো কাঁ‌চ, রাবার, মাটি, অ্যালমুনিয়াম, প্লাস্টিক, চীনামাটি ও লোহা প্রভৃতী দিয়ে তৈরি তরল ধারক পাত্র।
গ্রীক শব্দ (βοῦττις) Boutis (vessel বা বদনা) থেকে প্রাচীন লাতিন আমেরিকান শব্দে buttis (Cask বা পিপে) ও এর থেকে প্রাকৃত লাতিন Butticula শব্দে এবং সেটি থেকে ফরাসী boteille শব্দ হয়ে বোতল শব্দের উদ্ভব।
বোতলের আবিষ্কারের সুস্পষ্ট ইতিহাস পাওয়া যায়নি। প্রায় ১০০ খিস্টপূর্বে দক্ষিণ পূর্ব এশিয়ায় কাঁচের ও মাটির বোতলের নিদর্শন ইতিহাস পাওয়া গেছে। এসময়ে রোমান সাম্রাজ্যে কাঁচের তৈরি বোতল ব্যবহারের নিদর্শন পাওয়া গেছে।
পৃথিবীর বিভিন্ন অঞ্চলে বিভিন্ন ধরনের বোতলের উদ্ভব হয়েছে এবং এর ব্যবহার বিকাশ হয়েছে। প্লাস্টিকের বোতল, কাঠের বোতল, মাটির বোতল, কাঁচের বোতল, চীনামাটির বোতল , অ্যালমুনিয়াম -টিন ও লোহার বোতলের ব্যবহার বর্তমানে অহরহ।
কাঁচের বোতলের ব্যবহার শুরু হয় দক্ষিণ পূর্ব এশিয়ায় প্রায় ১০০ খিস্টপূর্বে। সমসাময়িক সময়ে রোমান সাম্রাজ্যেও কাঁচের বোতলের ব্যবহার হয়। আমেরিকায় আধুনিক শিল্পে কাচের বোতলের ব্যবহার শুরু হয় ১৬০০ খিস্টাব্দে। সুগন্ধি,মদ,বিয়ার, ওষুধ প্রভৃতি ধারণ ও সরবরাহে কাঁচের বোতলের ব্যবহার ব্যাপক। কাঁচের বোতল পরিবেশ বান্ধব এবং এটি বারবার ব্যবহার করা যায়।
প্লাস্টিকের বোতল হচ্ছে পলিমার বা জৈব যোগ তৈরী তরল ধারক। প্রায় ১৬শ থেকে ১৪শ খিস্টপূর্বাব্দে আমেরিকার মেসোয়ামেরিকানরা প্রাণীজ রক্তের প্রোটিন হতে অর্গানিক পলিমার ও প্রাকৃতিক রাবার হতে বিভিন্ন ধরনের তৈজসপত্র তৈরী করতো। শিল্প বিপ্লবের সময় এগুলো নিয়ে প্রচুর গবেষণা হয় এবং বিভিন্ন পলিমার তৈজসপত্রের ব্যবহার ব্যাপকহারে বিকাশ হয়। উনিশ শতকে ন্যানো প্রযুক্তির ব্যবহারে এগুলোর বিভিন্ন শিল্প গড়ে উঠে।
প্লাস্টিকের বোতল টেকসই এবং হাজার বছরেও এটি নষ্ট হয়না। এটি প্রকৃতির জন্য ক্ষতিকর।
প্রায় ৯শ থেকে ১১ শ খিস্টাব্দে চীনে চীনামাটির বোতলের ব্যবহারের নিদর্শন পাওয়া গেছে। এটিকে Ding-Ware বলা হতো। বিভিন্ন ঔষধ ও পবিত্র তরল ধারণে তারা এটি ব্যবহার করতো।
আধুনিক আমেরিকায় এসব বোতলের উদ্ভব‌। সুগন্ধি,মদ,বিয়ার,কোমল পানীয়, দুধ ধারণে এগুলো ব্যবহার করা হতো‌।
এছাড়াও মাটির,কাঠের, পিতলের ও রাবারের বোতল দেখা যায়।
রওফ বালিউল্লাহ

রওফ বালিউল্লাহ গুজরাটের একজন ভারতীয় জাতীয় কংগ্রেসের রাজনীতিবিদ ছিলেন। তিনি ১৯৮৪ থেকে ১৯৯০ সাল পর্যন্ত রাজ্যসভার সদস্য ছিলেন। ১৯৯২ সালে গুপ্ত আস্থানার গ্যাং তাকে গুলি করে হত্যা করেছিল।
প্রেরিত থোমা

প্রেরিত থোমা (; ; ; কিবতীয়: ⲑⲱⲙⲁⲥ; ; ; মৃত্যু ৭২ খ্রীষ্টাব্দ), যিনি দিদিমুস নামেও পরিচিত, ছিলেন নূতন নিয়ম অনুযায়ী যীশুর একজন প্রেরিত। থোমাকে সাধারণভাবে "অভিশঙ্কী থোমা" হিসেবে অবিহিত করা হয় কেননা তিনি যীশুর পুনরুত্থান সম্বন্ধে সন্দেহ পোষণ করেছিলেন; পরবর্তীতে যীশুর ক্রুশারোপণজনিত জখম দেখে "আমার প্রভু ও আমার ঈশ্বর" বলে তিনি তাঁর বিশ্বাসের স্বীকারোক্তি জানিয়েছিলেন।
অধুনা ভারতের কেরল অঙ্গরাজ্যের সন্ত থোমা খ্রীষ্টানদের ঐতিহ্য অনুসারে প্রেরিত থোমা সুসমাচার প্রচারের উদ্দেশ্যে রোমান সাম্রাজ্যের বাইরে গমন করেছিলেন এবং দূরবর্তী মালাবার উপকূলে এসে পৌঁছেছিলেন, যা বর্তমানে ভারতের কেরলে অবস্থিত। তাদের ঐতিহ্যমতে থোমা ৫২ খ্রীষ্টাব্দে মুজিরিসে গিয়েছিলেন। ১২৫৮ সালে তাঁর কিছু দেহাবশেষ ইতালির অর্তনোর আব্রুজ্জোতে নিয়ে আসা হয়েছিল যেখানে সন্ত থোমার গির্জা অবস্থিত। তাঁকে প্রায়শই ভারতের পৃষ্ঠপোষক সন্ত গণ্য করা হয় এবং "থোমা" নামটি ভারতের সন্ত থোমা খ্রীষ্টানদের মাঝে বেশ জনপ্রিয়।
মণীষা উকিল

মণীষা বাকিল ভারতীয় জনতা পার্টির একজন ভারতীয় রাজনীতিবিদ, যিনি ২০১৫ বিধানসভা নির্বাচনে নির্বাচিত হয়ে গুজরাত বিধানসভায় ভদোদরা সিটি আসনের প্রতিনিধিত্ব করেছেন। ২০১২ সালের নির্বাচনেও তিনি একই আসন থেকে নির্বাচিত হয়েছিলেন।
শম্ভুজি ঠাকুর

শম্ভুজি ঠাকুর তার দ্বাদশ, ত্রয়োদশ ও চতুর্দশতম বিধানসভা নির্বাচনে গুজরাটের গান্ধীনগর দক্ষিণ আসন থেকে বিধানসভার সদস্য নির্বাচিত হয়েছিলেন।
গভাজি ঠাকুর

গভাজি মঙ্গজি ঠাকুর একজন ভারতীয় রাজনীতিবিদ এবং নবম ও দশম লোকসভার সদস্য ছিলেন। তিনি গান্ধীনগর জেলার দেহগম বিধানসভা কেন্দ্রের প্রতিনিধিত্বকারী গুজরাত বিধানসভার সাবেক সদস্যও ছিলেন।
দিলীপকুমার বিরাজী ঠাকুর

দিলীপকুমার বিরাজী ঠাকুর (জন্ম: ১ জুন ১৯৫৯) গুজরাতের পাটন জেলার একজন ভারতীয় রাজনীতিবিদ। তিনি বর্তমানে মুখ্যমন্ত্রী বিজয় রুপানীর নেতৃত্বাধীন গুজরাত সরকারের শ্রম ও কর্মসংস্থান, দুর্যোগ ব্যবস্থাপনা, দেবস্থান এবং তীর্থযাত্রা বিকাশ মন্ত্রী। তিনি গুজরাত বিধানসভায় পাটন জেলার চানসমা নির্বাচনী এলাকার প্রতিনিধিত্ব করেন।
পোলিচলুর

পোলিচলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনগণনা নগর। এটি চেন্নাই মহানগরের দক্ষিণ-পশ্চিম প্রান্তে ত্রিশূলমে চেন্নাই আন্তর্জাতিক বিমানবন্দরের নিকট অবস্থিত৷ শহরটির উত্তর দিয়ে বয়ে গেছে আদিয়ার নদী৷ এখানে একটি অগস্ত্যেশ্বর মন্দির রয়েছে৷ নিকটবর্তী রেল স্টেশনটি হলো চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন.
২০০১ খ্রিস্টাব্দের জনগণনা অনুসারে পোলিচলুর শহররের জনসংখ্যা ছিলো ১৫,৩২৯ জন৷
২০১১ খ্রিস্টাব্দে ভারতের জনগণনা অনুসারে পোলিচলুর শহরের জনসংখ্যা ছিলো ২১,৯০৬ জন, যার মধ্যে পুরুষ ১১,০৫৪ জন ও নারী ১০,৮৫২ জন অর্থাৎ প্রতি হাজার পুরুষে নারী সংখ্যা ৯৮২ জন৷ ছয় বছর অনূর্ধ্ব শিশু সংখ্যা ২,২৯৩ জন, যা মোট জনসংখ্যার ১০.৪৭ শতাংশ৷ শহরের মোট পরিবার সংখ্যা ৫,৫৩১ টি৷ শহরের মোট সাক্ষরতার হার ৮৯.৯১ শতাংশ, যেখানে পুরুষ সাক্ষরতার হার ৯৪.২৫ শতাংশ ও নারী সাক্ষরতার হার ৮৫.৫০ শতাংশ৷
পোলিচলুর মূলত একটি সংক্ষিপ্ত করা নাম, এর মূল নাম পুগল চোল নল্লুর৷ তামিল ভাষায় এর অর্থ চোল রাজাদের খ্যাতিসম্পন্ন শহর৷ খ্রিস্টীয় নবম শতাব্দীতে চোল রাজারা অগস্ত্যেশ্বর মন্দিরটি চিহ্নিত করতে এখানে একটি নগর পত্তন ঘটান৷
শহরটি চেন্নাই ও মহানগরের বাইরে বিভিন্ন অঞ্চলের সাথে বাস ও রেল পরিষেবার মাধ্যমে যুক্ত৷ পূর্বে সর্বভারতীয় আন্না দ্রাবিড় মুনেত্র কড়গম দলটি চেন্নাই বিমানবন্দর বৃদ্ধির জন্য পোলিচলুর, পাম্মল, অনকাপুদুর অঞ্চলের ২,০০০ এর জমি নির্ধারিত করেছিলন৷ কিন্তু বিরোধী দলগুলির চাপের সম্মুখীন হয়ে তারা এই অঞ্চলে জমি অধিগ্রহণ বন্ধ করেন ও মনবক্কম, তারাবক্কম, কোলাবক্কম, গেরুকমবক্কম অঞ্চলে নতুন জমি অধিগ্রহণ শুরু করেন৷
ঊষা ঠক্কর

উষা ঠাক্কর (জন্ম: ১ অক্টোবর ১৯৩৫) একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে গুজরাটের কচ্ছ লোকসভা কেন্দ্র থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।
স্মৃতি কোষ

মানবদেহের প্রতিরক্ষা ব্যবস্থার অন্যতম গুরুত্বপূর্ণ কোষ হলো স্মৃতি কোষ বা মেমরি সেল। এই কোষগুলো আক্রমণরত জীবাণুর (প্যাথোজেন) সংস্পর্শে এলে নিজের প্রতিলিপি তৈরি করে জীবাণু ধ্বংস করে। এরপরে এই কোষ লিম্ফ নোডে থেকে যায়। যে কারণে পরবর্তীতে সেই একই জীবাণু আক্রমণ করলে স্মৃতিকোষসমূহ দ্রুত সচল হয়ে জীবাণু আক্রমণ করে। ফলে জীবাণু নিধনে আগের তুলনায় দ্রুত ও আরো বেশি কার্যকর ফল পাওয়া যায়। দুইধরনের কোষ এরূপ স্মৃতিকোষ হিসেবে ভূমিকা রাখে। এরা হলো টি লিম্ফোসাইট ও বি লিম্ফোসাইট। স্মৃতিকোষ মূলত লিম্ফোসাইট নামক অদানাদার শ্বেত রক্তকণিকা। 
লিম্ফোসাইট হলো এক প্রকারের শ্বেত রক্তকণিকা (White Blood Corpuscles, সংক্ষেপে WBC)। এটি প্রতিরক্ষা ব্যবস্থার গুরুত্বপূর্ণ কোষ যা অস্থিমজ্জার স্টেম কোষ থেকে উদ্ভূত ও লিম্ফ নোডে অবস্থান করে। কিন্তু এদের কর্মকাণ্ড রক্ত ও সমগ্র দেহে জুড়ে বিস্তৃত। এদেরকে থাইমাস, অস্থিমজ্জা, টনসিল ও যকৃতসহ শরীরের বিভিন্ন টিস্যুতে পাওয়া যায়। এরা ক্যান্সার ধ্বংসে সক্ষম। রক্তে লিম্ফোসাইটের পরিমাণ নির্দিষ্টের চেয়ে কম বা বেশি হতে পারে। কম হলে শরীরের উক্ত অবস্থাকে লিম্ফোপেনিয়া ও বেশি হলে লিম্ফোসাইটোসিস বলা হয়। লিম্ফোসাইট ৩ প্রকার। যথাঃ টি লিম্ফোসাইট, বি লিম্ফোসাইট ও প্রাকৃতিক খুনী কোষ। 
টি লিম্ফোসাইট দানাবিহীন শ্বেত রক্তকণিকা। এদের নিউক্লিয়াস বিদ্যমান ও সাইটোপ্লাজম দানাবিহীন। এরা দেহের লিম্ফনোড, টনসিল ও প্লীহায় তৈরি হতে পারে। এই কোষসমূহ যকৃত কিংবা অস্থিমজ্জার স্টেম কোষ থেকে তৈরি হয়। এরা টি সেল রিসেপ্টর নামের একধরনের প্রোটিন ধারণ করে যা কোষের ঝিল্লি আবৃত করে। আবার এই রিসেপ্টরগুলো এন্টিজেন ধ্বংসে সক্ষম। এক এক প্রকার টি কোষে একেক প্রকার চাবি থাকে এবং বহিরাগত আক্রমণকারী ভাইরাস বা আক্রান্ত কোষ সেই চাবির তালা বহন করে। নির্দিষ্ট রিসেপ্টর অঞ্চল খুঁজে পাওয়ার পর টি কোষ চাবি নিয়ে সেই স্থান বন্ধ করে দেয়। ফলে ভাইরাস বা আক্রান্ত কোষের ধ্বংস ঘটে।
এন্টিজেন ধ্বংসের ক্ষেত্রে টি লিম্ফোসাইট কোষের তিনটি শ্রেণি কার্য সম্পাদন করে। এরা হলো সাইটোটক্সিক টি কোষ, সহায়ক টি কোষ এবং রেগুলেটরি টি কোষ।
সাইটোটক্সিক টি কোষগুলো সরাসরি জীবাণুকে আক্রমণ করে তাদের ধ্বংস করে। কোষ ধ্বংসে এরা লাইসিস পদ্ধতি অবলম্বন করে। অর্থাৎ, জীবাণুর দেহ ছিদ্র করে ফেলে৷ সহায়ক টি কোষগুলো এন্টিবডি উৎপন্ন করে জীবাণুর জন্য সমস্যা সৃষ্টি করে এবং এর সাথে অন্যান্য টি কোষগুলো সক্রিয় করার জন্য রাসায়নিক পদার্থ উৎপন্ন করে। রেগুলেটরি টি কোষসমূহ অন্যান্য বি কোষ ও টি কোষের প্রতিক্রিয়াজনিত মানবদেহের পার্শ্বপ্রক্রিয়া রোধ করে। 
বি কোষ বিশেষ প্রোটিন সমৃদ্ধ রাসায়নিক পদার্থ জীবাণুর দিকে ছুড়ে দিয়ে শত্রুনিধনে অংশ নেয়। এরা সরাসরি টি কোষের মত আক্রমণে অংশ নেয় না। এরাও অস্থিমজ্জার স্টেম কোষ থেকে উদ্ভূত। এদের প্রধান কাজ মূলত এন্টিবডি উৎপন্ন করে জীবাণু ধ্বংস করা। 
স্মৃতিকোষসমূহ দেহের প্রতিরক্ষা ব্যবস্থা মজবুত করে ও অনুপ্রবেশিত জীবাণু থেকে দেহকে অনাক্রম্য করে তোলে। প্রথমবার কোনো জীবাণু দেহে আক্রমণ করলে প্রাইমারি সাড়ার মাধ্যমে স্মৃতিকোষসমূহ দেহ নিরোগ করে। এরপরে আবারো যদি একই জীবাণু দেহ আক্রমণ করে তবে গতবারের আক্রমণের স্মৃতি মনে করে অত্যন্ত দ্রুত সাড়া দিয়ে দেহকে নিরোগ করে তোলে। এই সেকেন্ডারি সাড়া এতটাই কার্যকর যে অনুপ্রবেশিত জীবাণু কর্তৃক সংক্রমণ টের পাওয়া যায় না। কিংবা তেমন কোনো ক্ষতি হয় না।
কাঞ্জিভাই তালপদ

কাঞ্জিভাই রায়ভাই তালপাদে একজন ভারতীয় রাজনীতিবিদ। ২০০৭ গুজরাত বিধানসভা নির্বাচনে তিনি সফল হন এবং ভারতের গুজরাত রাজ্যের দ্বাদশ গুজরাত বিধানসভার সদস্য হন। তিনি ২০০৭ থেকে ২০১২ সাল পর্যন্ত ভারতীয় জাতীয় কংগ্রেসের প্রার্থী হসাবে ধোলকা আস থেকে বিধায়ক হয়েছিলেন।
সেন্ট থমাস মাউন্ট সহ পল্লাবরম

সেন্ট থমাস মাউন্ট সহ পল্লাবরম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে পল্লাবরম তহশিলে অবস্থিত একটি জনবসতিপূর্ণ শহর। চেন্নাইয়ের দক্ষিণ প্রান্তে অবস্থিত এই শহরটি মূলত ক্যান্টনমেন্ট৷ এখানে রয়েছে খ্রিস্টানদের পবিত্র স্থান সেন্ট থমাস মাউন্ট বা স্থানীয় ভাষায় পরঙ্গীমালাই, মনে করা হয় এখানেই সেন্ট থমাসকে এখানেই সমাধিস্থ করা হয়েছিল৷ এছাড়া রয়েছে আন্তর্জাতিক বিমানবন্দর, পুলিশি কর্মকর্তা প্রশিক্ষণ একাডেমি এবং পল্লাবরমের কিছু অংশ, যেখানে রয়েছে সেনানিবাস, উদ্যান ও অন্যান্য বসতি৷
২০০১ খ্রিস্টাব্দে সংঘটিত ভারতের জনগণনা অনুসারে সেন্ট থমাস মাউন্ট সহ পল্লাবরম ক্যান্টনমেন্টের জনসংখ্যা ছিলো ৪২,৪৫৯ জন৷
২০১১ খ্রিস্টাব্দে ভারতের জনগণনা অনুসারে সেন্ট থমাস মাউন্ট সহ পল্লাবরম শহরের জনসংখ্যা ছিলো ৪৩,৭৯৫ জন, যার মধ্যে পুরুষ ২২,১০৮ জন ও নারী ২১,৬৮৭ জন অর্থাৎ প্রতি হাজার পুরুষে নারী সংখ্যা ৯৮১ জন৷ ছয় বছর অনূর্ধ্ব শিশু সংখ্যা ৪,৪১৭ জন, যা মোট জনসংখ্যার ১০.০৯ শতাংশ৷ শহরের মোট পরিবার সংখ্যা ১০,৪৭৯ টি৷ শহরের মোট সাক্ষরতার হার ৯০.৭৪ শতাংশ, যেখানে পুরুষ সাক্ষরতার হার ৯৪.১৬ শতাংশ ও নারী সাক্ষরতার হার ৮৭.২৭ শতাংশ৷
জি স্টুডিওস

২০১২ সালে প্রতিষ্ঠিত, জি স্টুডিওস, এসেল গ্রুপের একটি সহযোগী প্রতিষ্ঠান, এটি একটি ভারতীয় চলচ্চিত্র স্টুডিও। এটি স্বল্প এবং দীর্ঘ বিন্যাসের ডিজিটাল বিষয়বস্তুসহ বিভিন্ন ধারা, বাজেট এবং ভাষা জুড়ে চলচ্চিত্র উৎপাদন, অর্জন এবং বিতরণ করে।
স্টুডিও বিভিন্ন ভারতীয় ভাষায় চলচ্চিত্র তৈরি করে এবং আন্তর্জাতিক প্রযোজনায়ও জড়িত। বেশিরভাগ চলচ্চিত্র ওটিটি প্ল্যাটফর্ম জি৫, নেটফ্লিক্স এবং অ্যামাজন প্রাইম ভিডিওতে স্ট্রিমিং পাওয়া যায়।
জি স্টুডিও

জি স্টুডিও হলিউডের চলচ্চিত্রগুলির সমন্বিত একটি ইংরেজি টেলিভিশন চ্যানেল। এটি এসেল গ্রুপের সহায়ক সংস্থা জি নেটওয়ার্কের অংশ ছিল।
চ্যানেলটি "জি মুভিজ" হিসাবে ১৫ মার্চ ২০০০ এ চালু হয়েছিল। ২০০০ সালের অক্টোবর মাসে জি এমজিএমের সাথে একটি যৌথ উদ্যোগে প্রবেশ করে এবং চ্যানেলটিকে জি এমজিএম হিসাবে পুনরায় নামকরণ করা হয়। পর এমজিএম দ্বারা কেনা সনি, চ্যানেলের নাম জি সিনেমা জোন (ZMZ) এর পরিবর্তন করা হয়েছে ১ অক্টোবর ২০০৪. ২৮ শে মার্চ ২০০৫-এ জি নেটওয়ার্কের পুনর্নির্মাণের অংশ হিসাবে, এর নামকরণ করা হয়েছিল জি স্টুডিও। অনুরাগ বেদী জি স্টুডিওর বিজনেস হেড এবং জি ফুলের অন্যান্য চ্যানেল অংশ। এর এইচডি অংশটি ১৪ আগস্ট ২০১১ চালু করা হয়।। 
জি স্টুডিও ব্র্যান্ডটি ৩১ মে ২০১৮ এ বন্ধ হয়ে গিয়েছিল, & flix নতুন ইংরেজি চলচ্চিত্র চ্যানেল হিসাবে।
লুইসবুর্গ কলেজ

লুইসবুর্গ কলেজ নর্থ ক্যারোলিনার লুুুইসবুুুুুুর্গের একটি বেসরকারী মেথডিস্ট- অনুমোদিত দুই-বছরের কলেজ।
লুইসবুর্গ কলেজের মূলে দুইটি কলেজ রয়েছে। একটি হলো ফ্রানক্লিন মেইল একাডেমি, যা ১৭৮৭ সালে তালিকাভুক্ত করা হয়। তারপর আবারও তালিকাভুক্ত করা হয় ১৮০২ সালে, কিন্তু ১৮০৫ সালের ১ জানুয়ারিতে প্রথম পাঠদান অনুষ্ঠিত হয়। আরেকটি ছিল লুইসবুর্গ ফিমেইল কলেজ, ১৮৫৭ সালে কলেজটি প্রতিষ্ঠিত হয়। এটির পূর্ববর্তী প্রতিষ্ঠান, লুইসবার্গ ফিমেইল একাডেমী, ১৮১৪ সালে প্রতিষ্ঠিত হয়।
মহেন্দ্রসিংহ রানা

মহেন্দ্রসিংহ রানা ছিলেন একজন ভারতীয় জাতীয় কংগ্রেস রাজনীতিবিদ, যিনি পরবর্তীকালে ভারতীয় জনতা পার্টিতে যোগ দিয়েছিলেন। তিনি গান্ধীনগরের প্রথম মেয়র ছিলেন।
ভবসিংহ রাঠোর

ভবসিংহ রাঠোর দ্বাদশ বিধানসভায় গুজরাতের সামি নির্বাচনী এলাকা থেকে বিধানসভার সদস্য নির্বাচিত হয়েছিলেন।
যতীন বাধবন

যতীন বাধবান (জন্ম ১৫ সেপ্টেম্বর ১৯৯৪) হলেন একজন ভারতীয় ক্রিকেটার। ২০১৬ সালের ১০ই জানুয়ারিতে ২০২৫-১৬ সৈয়দ মুসতাক আলি ট্রফিতে জম্মু এবং কাশ্মীরের হয়ে তিনি প্রথমবার টি-২০ খেলেন। ৮ই ফেব্রুয়ারি ২০১৮ সালে ২০১৭-১৮ বিজয় হাজার ট্রফিতে জম্মু এবং কাশ্মীরের হয়ে তালিকাতে নিজের নাম প্রথমবার লিপিবদ্ধ করেন।
মহেন্দ্র সরভাইয়া

মহেন্দ্র সরভাইয়া দ্বাদশ বিধানসভায় গুজরাটের পালিতানা আসন থেকে বিধানসভার সদস্য নির্বাচিত হয়েছিলেন।
চিমন সাপারিয়া

চিমনভাই সাপারিয়া হলেন ভারতীয় জনতা পার্টির একজন ভারতীয় রাজনীতিবিদ। তিনি গুজরাত রাজ্যের মন্ত্রিপরিষদ মন্ত্রী।
প্রবোধ রাওয়াল

প্রবোধ রাওয়াল গুজরাতের ভারতীয় জাতীয় কংগ্রেসের নেতা ছিলেন এবং ১৯৮০ থেকে ১৯৮৫ সাল পর্যন্ত সোলাঙ্কি সরকারে স্বরাষ্ট্রমন্ত্রীর দায়িত্ব পালন করেছিলেন। তিনি দুই মেয়াদে গুজরাত প্রদেশ কংগ্রেস কমিটির সভাপতি ছিলেন।
গীতাবেন রথোয়া

গীতাবেন বাজেসিংভাই রথভা বা গীতাবেন রথভা, একজন ভারতীয় রাজনীতিবিদ এবং ছোট উদয়পুর লোকসভা কেন্দ্র, গুজরাতের ১৭তম লোকসভার সংসদ সদস্য। তিনি ভারতীয় জনতা পার্টির প্রার্থী হয়ে ২০১২ সালের ভারতীয় সাধারণ নির্বাচনে জয়ী হয়েছেন।
রতনসিংহ রাঠোর

রতনসিংহ মাগানসিংহ রাঠোর, এছাড়াও রতন সিংহ নামে পরিচিত, একজন ভারতীয় রাজনীতিবিদ ও হয় সংসদ সদস্য থেকে 17 লোকসভা থেকে Panchmahal লোকসভা কেন্দ্রের, গুজরাত । তিনি ভারতীয় জনতা পার্টির প্রার্থী হয়ে ২০১২ সালের ভারতীয় সাধারণ নির্বাচনে জিতেছিলেন।
বিমল শাহ

বিমল শাহ একজন ভারতীয় রাজনীতিবিদ। তিনি ১৯৯৮ এবং ২০০২ সালে ভারতীয় জনতা পার্টির সদস্য হিসেবে কাপাদভঞ্জ আসন থেকে গুজরাত বিধানসভা নির্বাচনে গুজরাতের বিধানসভার সদস্য নির্বাচিত হন। তিনি ১৯৯৯ থেকে ২০০১ সাল পর্যন্ত কেশুভাই প্যাটেল মন্ত্রীপরিষদে পরিবহনমন্ত্রী ছিলেন। তিনি জানুয়ারী ২০১৯ সালে ভারতীয় জাতীয় কংগ্রেসে যোগ দেন।
জয়াবেন শাহ

জয়াবেন বিজুভাই শাহ ছিলেন একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি ১৯৫৭ সালে বোম্বে রাজ্যের গিরনার থেকে ভারতের সংসদের নিম্নকক্ষ লোকসভায় নির্বাচিত হয়েছিলেন এবং ১৯৬২ এবং ১৯৬৭ সালে গুজরাতের আমরেলি থেকে নির্বাচিত হয়েছিলেন।
কোদরদাস কালিদাস শাহ

কোদারদাস কালিদাস শাহ (১৫ অক্টোবর ১৯০৮ - ১৪ মার্চ ১৯৮৬) একজন ভারতীয় রাজনীতিবিদ যিনি ১৯৭১ থেকে ১৯৭৬ সাল পর্যন্ত তামিলনাড়ুর রাজ্যপাল হিসাবে দায়িত্ব পালন করেছিলেন। 
তিনি সবরকান্ঠা জেলার (অধুনা গুজরাত) বায়াদ তালুকার গাবত গ্রামে জন্মগ্রহণ করেন। তিনি পেশায় একজন আইনজীবী ছিলেন। 
১৪ মার্চ ১৯৮৬ তিনি কলকাতায় হৃদরোগে মারা যান।
সবিতা শারদা

সবিতা শারদা (জন্ম: ৫ নভেম্বর ১৯৪৭, জম্মু) ভারতের গুজরাত রাজ্যের একজন রাজনীতিবিদ এবং ভারতীয় জনতা পার্টির অন্তর্ভুক্ত।
তিনি ১৯৯৯ থেকে ২০০৫ সাল পর্যন্ত রাজ্যসভায় গুজরাত রাজ্যের প্রতিনিধিত্ব করেন। 
তিনি ১৯৯৯ সালে সুরাট পৌরসভার মেয়র এবং ১৯৯৫ সাল থেকে কাউন্সিলর ছিলেন। 
তিনি বীরেন্দ্র শারদার সাথে বিবাহিত এবং তাদে দুই কন্যা রয়েছে। তার এক মেয়ের নাম যোগিতা শারদা।
মোহাম্মদ সুরতী

মোহাম্মদ সুরতী গুজরাটের সুরাটের ভারতীয় জাতীয় কংগ্রেসের নেতা। তিনি গুজরাটের সরকারি মন্ত্রী ছিলেন। ১৯৯৩ সালে সুরত বোমা বিস্ফোরণে জড়িত থাকার জন্য তাকে দোষী সাব্যস্ত করা হয়েছিল এবং কারাবন্দি হয়েছিলেন। 
২০০৮ সালের অক্টোবরে সুরাটের একটি টাডা আদালত মোহাম্মদ সুরতীকে ২০ বছরের কারাদন্ডে দণ্ডিত করেছিল। পরে ১৮ জুলাই ২০১৪-তে সুপ্রিম কোর্ট ১৯৯৩ সালে সুরতী সহ বোমা বিস্ফোরণে দোষী সাব্যস্ত ১১ জন আসামিকে খালাস দিয়েছিল।
মাফতলাল পুরোহিত

মাফতলাল পুরোহিত গুজরাটের দ্বাদশ বিধানসভায় ধনরা নির্বাচনী কেন্দ্র থেকে বিধানসভার সদস্য নির্বাচিত হয়েছিলেন।
মোহাম্মদ জাভেদ পীরজাদা

মোহাম্মদ জাভেদ পীরজাদা ভারতীয় জাতীয় কংগ্রেসের অন্তর্ভুক্ত একজন ভারতীয় রাজনীতিবিদ। তিনি গুজরাতের ওয়াঙ্কনার আসনের প্রতিনিধিত্বকারী তিনবারের বিধায়ক, ২০০৭, ২০১২ এবং ২০১৭ সালে জিতেছিলেন। রাজনীতিতে যোগদানের আগে পীরজাদা একটা স্কুলের অধ্যক্ষ ছিলেন। ২০০২ সালে তিনি প্রথম নির্বাচনী প্রতিদ্বন্দ্বিতায় হেরেছিলেন। তিনি সৌরাষ্ট্র বিশ্ববিদ্যালয় থেকে বিএ এবং বি.এড ডিগ্রিধারী। ২০১৮ সালে, পীরজাদাকে গুজরাত রাজ্য ওয়াকফ বোর্ডের সদস্য নিযুক্ত করা হয়েছিল, যা মুসলিম আইন দ্বারা স্বীকৃত ধর্মীয় বা দাতব্য উদ্দেশ্যে দান করা সম্পত্তির দায়ী সংস্থা। 
পীরজাদার বাবা আবদুল পীরজাদা এবং দুই ভাই মনজুর পীরজাদা এবং খুরশিদ পীরজাদা গুজরাত বিধানসভায় ওয়াঙ্কনারের প্রতিনিধি হিসাবেও দায়িত্ব পালন করেছেন।
শান্তিলাল প্যাটেল

শান্তিলাল পুরষোত্তমদাস প্যাটেল (জন্ম: ৮ এপ্রিল ১৯৩৮, রনজিৎ নগর, পাঁচমহল জেলা, গুজরাত) গুজরাতের গোধরা (লোকসভা কেন্দ্রের) থেকে অষ্টম লোকসভার সদস্য ছিলেন।
তিনি গোধরা (লোকসভা কেন্দ্র) থেকে নবম, একাদশ ও দ্বাদশ লোকসভায় নির্বাচিত হয়েছিলেন।
২০২০–২১ শ্রীলঙ্কা ক্রিকেট দলের ওয়েস্ট ইন্ডিজ সফর

শ্রীলঙ্কা ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা মার্চ থেকে এপ্রিল ২০২১-এ অনুষ্ঠিত হয়।
উত্তর মেরু হ্রদ

উত্তর মেরু হ্রদ (), উত্তর পুল বা দ্য নর্থ পুল নামেও পরিচিত), হল উত্তর মেরুর কাছে একটি ছোট, অগভীর পুকুর, এবং বর্তমানে বিশ্বের উত্তরতম পুকুর। এটা ২০০২ সালে অস্তিত্বলাভ করে; এর পর থেকে প্রতি বছর তৈরি হলেও শীতকালে হিমায়িত হয়।
প্রায় এক ফুট গভীর পুকুরটি সম্পূর্ণ বরফ থেকে গলে যাওয়া বিশুদ্ধ পানি নিয়ে গঠিত।
হ্রদটির নানাবিধ পরিবর্তন পর্যবেক্ষণের জন্য পুকুরের পাশে একটি ওয়েব ক্যামেরা স্থাপন করা হয়েছে। ক্যামেরাটি পোলার সায়েন্স সেন্টার দ্বারা নির্মিত।
২৬ জুলাই ২০১৩ সালের পরীক্ষণ অনুযায়ী হ্রদটির গভীরতা প্রায় ৪০ সেমি বলে অনুমান করা হয়।
বৈজ্ঞানিক সম্প্রদায়ের সদস্যরা এই ধরনের পানির উৎসের উৎপত্তি নিয়ে উদ্বিগ্ন নন। তারা বলেন যে এ ধরনের উৎস প্রায়শই সৃষ্টি হয়ে থাকে, এবং এদেরকে "গলিত পুকুর" বলে অভিহিত করা হয়।
রজনীকান্ত প্যাটেল

রজনীকান্ত প্যাটেল দ্বাদশ বিধানসভায় গুজরাতের বহুচরজি আসন থেকে বিধানসভার সদস্য নির্বাচিত হয়েছিলেন। তিনি গুজরাতের স্বরাষ্ট্র প্রতিমন্ত্রী।
নানুভাই প্যাটেল

নানুভাই নিছাভাই প্যাটেল (জন্ম: ১৭ নভেম্বর ১৯০৫) একজন ভারতীয় রাজনীতিবিদ। তিনি ১৯৫৭, ১৯৬২, ১৯৬৭ এবং ১৯৭১ সালে ভারতীয় জাতীয় কংগ্রেসের সদস্য হিসাবে গুজরাতের বলসাড় লোকসভা কেন্দ্র থেকে লোকসভা সদস্য নির্বাচিত হয়েছিলেন এবং ১৯৭৭ সালে জনতা পার্টির প্রার্থী হিসাবে একই আসন থেকে নির্বাচিত হয়েছিলেন।
প্যাটেল মহেন্দ্রভাই সোমাভাই

ডঃ প্যাটেল মহেন্দ্রভাই সোমাভাইস গুজরাতের একজন ভারতীয় রাজনীতিবিদ। তিনি বিজেপির সদস্য। ১৯৯৮ সালে তিনি গুজরাতের আরাবল্লী জেলার বায়াদ বিধানসভা কেন্দ্র থেকে নির্বাচিত হয়েছিলেন। 
তিনি আহমেদাবাদের বিজে মেডিকেল কলেজ থেকে এমএস (জেনারেল সার্জন)। তিনি বায়াদে একজন সাধারণ সার্জন হিসাবে অনুশীলন করছেন। তিনি গায়ত্রী সার্জিকাল হাসপাতালের মালিক।
কৌশিক প্যাটেল (রাজনীতিবিদ)

কৌশিক জামনদাস প্যাটেল গুজরাতের একজন ভারতীয় রাজনীতিবিদ। প্রাক্তন রাজস্ব মন্ত্রী প্যাটেল ১৯৯৫, ১৯৯৮ এবং ২০০২ সালে দরিয়াপুর (আহমেদাবাদ) আসন থেকে গুজরাত বিধানসভার সদস্য নির্বাচিত হয়েছিলেন। তিনি দলীয় প্রধান অমিত শাহের বিশ্বস্ত সহযোগী, তিনি নরনপুর আসন থেকে প্রতিদ্বন্দ্বিতা করেছেন, যা অমিত শাহ খালি করেছিলেন।
বাবুভাই প্যাটেল (রাজনীতিবিদ)

বাবুভাই জামনদাস প্যাটেল যাকে সাধারণত বাবুভাই প্যাটেল বলা হয়, তিনি বিজেপির রাজনীতিবিদ এবং ২০০৭, ২০১২ এবং ২০১৭ সালের রাজ্য বিধানসভা নির্বাচনে গুজরাতের আহমেদাবাদ জেলার দাশক্রাই আসন থেকে গুজরাত বিধানসভার সদস্য নির্বাচিত হয়েছিলেন।
নেপালে সমকামীদের অধিকার

নেপাল রাষ্ট্রটিতে সমকামিতা বৈধ। যদিও ২০০৭ সালের আগ পর্যন্ত নেপালে সমকামিতার পক্ষে কোনো রাষ্ট্রীয় আইন ছিলোনা। পশ্চিমি পর্যটকদের কাছে নেপাল সবসময়ই একটি সমপ্রেমীবান্ধব রাষ্ট্র হিসেবে পরিচিত। যদিও নেপালের সমাজে সমকামীদের প্রতি ঘৃণা রয়েছে।
নেপালের রাজনৈতিক দৃশ্যপট গত এক দশকে দ্রুত পরিবর্তিত হলেও, প্রগতিশীল আইনগুলির বেশিরভাগই সম্প্রদায় পর্যায়ে প্রয়োগ করা হয়নি। ঐতিহ্যবাহী নেপালি লিঙ্গ ভূমিকা জৈবিক যৌনতার উপর ভিত্তি করে কঠোর আদর্শ থেকে উদ্ভূত যা যে কেউ মেনে চলতে ব্যর্থ হয় তাকে বিতাড়িত করে। এই নিয়মগুলি যে কোনও এলজিবিটি নেপালিদের কলঙ্কিত করতে পারে যারা লিঙ্গ ভূমিকার বাইরে কাজ করতে পছন্দ করে, কিন্তু বিশেষ করে এলজিবিটি মহিলাদের প্রভাবিত করে, কারণ পুরুষদের তুলনায় মহিলারা বেশি, সামাজিক প্রত্যাশার সাথে সঙ্গতিপূর্ণ বলে আশা করা হয়।
বক্ষবন্ধনী পরিমাপ

ব্রা পরিমাপ বা বক্ষবন্ধনী পরিমাপ হচ্ছে বক্ষবন্ধনীর আকার বা বুকের আকার ব্রা এর বৈশিষ্ট্যগুলির একটি পরিমাপ। ব্রা আকারগুলি সাধারণত গেজগুলিতে প্রকাশিত হয় এবং বিশ্বজুড়ে বিভিন্ন আকারের সিস্টেম ব্যবহৃত হয়। পরিমাপগুলি অ্যাকাউন্টের বেল্টের দৈর্ঘ্য এবং কাপের আকার নেয়। পরিধানকারীর দৃষ্টিকোণ থেকে, উপযুক্ত ব্রা নেওয়ার সিদ্ধান্ত নেওয়ার সময় দুটি প্রধান পরিমাপ বিবেচনা করা হ'ল স্তনের নীচে ধড় পরিমাপ এবং স্তনের দৈর্ঘ্য নির্ধারণ করে স্তনের উপরে ধড় পরিমাপ। যেহেতু কোনও মহিলার স্তনের আকার পরিমাপ করা অবৈজ্ঞানিক, তাই কাপের আকার দুটি পরিমাপের পার্থক্যের ভিত্তিতে নির্ধারিত হয়।
ডিজাইনার এবং নির্মাতারা বেশিরভাগ মহিলাদের জন্য কোন ব্রা আকারগুলি উপযুক্ত তা নির্ধারণে জড়িত এবং মহিলারা এই প্রক্রিয়াটির সাথে উপযুক্ত ব্রা আকার নির্ধারণ করে।
ব্রা পরিমাপে সাধারণত এক বা একাধিক অক্ষর থাকে যা কাপের আকার এবং একটি সংখ্যা যা কোনও মহিলার ধড়ের চারদিকে বেল্টের দৈর্ঘ্য নির্দেশ করে। ব্রা কাপের আকারগুলি ১৯৩২ সালে আবিষ্কার হয়েছিল এবং বেল্ট আকারগুলি ১৯৪০-এর দশকে জনপ্রিয় হয়েছিল।
স্তনের আকার, আকার, অবস্থান, প্রতিসাম্য, ব্যবধান এবং দৃঢ়তা এবং তাদের যে পরিমাণ ঝাঁকুনির পরিমাণ রয়েছে তা মহিলাদের মধ্যে প্রচুর পরিমাণে পরিবর্তিত হয়। ব্রা আকারের শ্রেণিবিন্যাস সিস্টেমগুলি বিশ্বব্যাপী কোনও মান নেই বলে দেশ থেকে দেশে পরিবর্তিত হয়। এমনকি একই দেশের মধ্যে, একটি সমীক্ষায় দেখা গেছে যে ব্রা আকারের শ্রেণিবিন্যাস মাপানো আকার থেকে পৃথক।
ফলস্বরূপ, প্রায় ২৫ শতাংশ মহিলা একটি উপযুক্ত ব্রা খুঁজে পাওয়া কঠিন বলে মনে করেন। কিছু মহিলা তাদের স্তনের অনন্য আকৃতির কারণে বিশেষভাবে ডিজাইন করা ব্রা কিনতে পছন্দ করেন।
অর্জুনভাই প্যাটেল

অর্জুনভাই প্যাটেল একজন ভারতীয় রাজনীতিবিদ। তিনি ১৯৮৯ সালে জনতা দলের সদস্য হিসাবে গুজরাটের বুলসার থেকে ভারতীয় লোকসভায় সদস্য নির্বাচিত হয়েছিলেন।
জয়ন্তভাই প্যাটেল বস্কি

জয়ন্তভাই প্যাটেল বস্কি একজন ভারতীয় রাজনীতিবিদ এবং জাতীয়তাবাদী কংগ্রেস পার্টির সদস্য। প্যাটেল ২০১২ সালে গুজরাতের উমরেধ আসন থেকে গুজরাতের বিধানসভায় নির্বাচিত হয়েছিলেন।
বসন্ত পরীখ

ডাঃ বসন্ত পরীখ (১৯২৯ – ২০০৭) গুজরাতের মেহসানা জেলার ভাদনগরে জন্মগ্রহণকারী একজন ভারতীয় রাজনীতিবিদ ছিলেন। তিনি পেশায় চক্ষু সার্জন ছিলেন। তিনি একজন লেখক এবং সমাজকর্মীও ছিলেন। তিনি ১৯৬৭-১৯৭২ সালে গুজরাটের আইনসভায় বিধায়ক ছিলেন এবং খেরালু বিধানসভা কেন্দ্র থেকে স্বতন্ত্র প্রার্থী হয়ে জিতেছিলেন। তাকে নরেন্দ্র মোদীর অন্যতম রাজনৈতিক গুরু হিসাবে বিবেচনা করা হয় এবং 'এক ভোট, একটি নোট' শব্দটি তৈরির কৃতিত্ব তাঁকে দেয়া হয়। তিনি ১৯৮৪ সালে তাঁর প্রয়াত স্ত্রী রত্নপ্রভা মণিয়ার সাথে করুণা সেতু ট্রাস্ট প্রতিষ্ঠা করেন।
ফতেহালি পালেজওয়ালা

ফতেহালি পালেজওয়ালা (৬ জুন ১৯১১ - ৩০ সেপ্টেম্বর ১৯৯৫) একজন ভারতীয় রাজনীতিবিদ ছিলেন যিনি গুজরাত বিধানসভার তৃতীয় স্পিকার ছিলেন।
পালেজওয়ালা ১৯ মার্চ ১৯৬২ থেকে ১৭ মার্চ ১৯৬৭ সাল পর্যন্ত দায়িত্ব পালন করেছিলেন। তিনি হুসেইনুউদ্দিন নূরুদ্দিন পালেজওয়ালার দ্বিতীয় পুত্র ছিলেন।
শ্রীমান নারায়ণ

শ্রীমান নারায়ণ (১৯১২ - ১৯৭৮ ) ভারতের গুজরাত রাজ্যের প্রাক্তন রাজ্যপাল ছিলেন। তিনি মহাত্মা গান্ধীর এক মহান সমর্থক ছিলেন।
শ্রীমান নারায়ণ আগরওয়াল একজন লেখক এবং বিখ্যাত নিবন্ধ "আপ ভালে তো জগ ভালা" লিখেছিলেন।
প্রবীণ নায়েক

প্রবীণ নায়েক (জন্ম: ৩ জানুয়ারী ১৯৩৭) ভারতের গুজরাত রাজ্যের রাজনীতিবিদ। তিনি ভারতীয় জনতা পার্টির অন্তর্ভুক্ত।
তিনি ২০১০ থেকে ২০১১ সাল পর্যন্ত রাজ্যসভায়, গুজরাত রাজ্যের প্রতিনিধিত্ব করেছিলেন। 
তিনি স্থায়ী সদস্য সূর্যকান্তভাই আচার্যের মৃত্যুর পরে উপনির্বাচনে নির্বাচিত হয়েছিলেন। তিনি সুরত পৌর কর্পোরেশনের কাউন্সিলরও ছিলেন।
মহেন্দ্র মাশরু

মহেন্দ্র মাশরু গুজরাতের একজন ভারতীয় রাজনীতিবিদ। তিনি ১৯৯০ সালে প্রথম স্বতন্ত্র প্রার্থী হিসেবে জুনাগড় আসন থেকে বিধানসভার সদস্য হন। পরে তিনি ভারতীয় জনতা পার্টিতে যোগ দিয়েছিলেন এবং ১৯৯৮, ২০০২, ২০০৭ এবং ২০১২ সালে একই আসন থেকে বিজয়ী হন। 
তিনি ২০১৩ গুজরাত বিধানসভা নির্বাচনে জুনাগড় থেকে ভারতীয় জাতীয় কংগ্রেসের প্রার্থী ভিখাভাই জোশির বিপক্ষে হেরেছিলেন। 
তিনি সরল জীবনযাপন করেন। তিনি আইনসভার সদস্য হিসাবে বেতন গ্রহণ করেন নি এবং আইনসভার অধিবেশনগুলিতে অংশ নিতে গণপরিবহন ব্যবহার করতেন।
পাবুভা মানেক

পাবুভা মানেক গুজরাটের দ্বারকা আসন থেকে অষ্টম, নবম, দশম, একাদশ, দ্বাদশ এবং ত্রয়োদশ বিধানসভার সদস্য ছিলেন। তিনি গুজরাত সরকারের স্বাস্থ্যমন্ত্রী হিসাবেও দায়িত্ব পালন করেছেন।
মনোনয়নের হলফনামা ভুলভাবে পূরণের কারণে উচ্চ আদালতের সাম্প্রতিক রায়ে তাকে অযোগ্য ঘোষণা করা হয়েছে। 
২০১৫ সালের মাঝামাঝি সময়ে একটি ভিডিও সৌররাষ্ট্র অঞ্চল জুড়ে ভাইরাল হয়েছিল যাতে তিনি আরটিআই কর্মীদের ভয়ঙ্করভাবে হুমকি দিচ্ছিলেন। 
তার তিন ছেলে ও এক মেয়ে রয়েছে। তাঁর ছেলে চদ্রেশভা মানেক মারা গিয়েছেন। তিনি নিয়মিত আধ্যাত্মিক সম্পর্কিত কাজ করেন। তিনি সর্বশেষ ৭ মেয়াদে বিধায়ক হিসাবে দায়িত্ব পালন করছিলেন।
ভগবান কারাগাতিয়া

ভগবান কারাগাতিয়া দ্বাদশ বিধানসভায় গুজরাটের ম্যাঙ্গরোল আসন থেকে বিধানসভার সদস্য নির্বাচিত হয়েছিলেন।
অলকা বলরাম ক্ষত্রিয়

শ্রীমতি অলকা বলরাম ক্ষত্রিয় ভারতীয় জাতীয় কংগ্রেস দলের রাজনীতিবিদ এবং ভারতীয় সংসদ রাজ্যসভায় গুজরাতের প্রতিনিধিত্বকারী সংসদ সদস্য।
কালুভাই মালিওয়াদ

মালিওয়াদ কালুভাই হীরাভাই গুজরাটের একজন ভারতীয় রাজনীতিবিদ। তিনি বিজেপির সদস্য। তিনি লুনাওয়াদা বিধানসভা কেন্দ্র (আসন- ১২২) থেকে বিধানসভার সদস্য (বিধায়ক) নির্বাচিত হয়েছিলেন।
২০০২ সালে, তিনি গুজরাটের মহীসাগর জেলার লুনাওয়াদা বিধানসভা কেন্দ্র থেকে নির্বাচিত হয়েছিলেন।
সাবিতাবেন খান্ত

সাবিতাবেন খান্ত (মৃত্যু: ২১ ডিসেম্বর ২০১২, বড়োদরা) একজন ভারতীয় রাজনীতিবিদ ছিলেন। তিনি ছিলেন বিরমিয়া গ্রামের বাসিন্দা। ২০১২ গুজরাত বিধানসভা নির্বাচনে তিনি ভারতীয় জাতীয় কংগ্রেসের প্রার্থী হয়ে মোরভা-হাডাফ (এসটি) আসন থেকে জয়ী হয়েছিলেন। এটি তাঁর প্রথম নির্বাচনী প্রতিদ্বন্দ্বিতা ছিল। তবে নির্বাচনের ফলাফল ঘোষণার ঠিক একদিন পরেই তিনি বড়োদরার একটি বেসরকারি হাসপাতালে মারা যান। 
বিজেপি সভাপতি অমিত শাহের বিরুদ্ধে স্লোগান দেওয়ার জন্য কংগ্রেসের ৫৭ বিধায়কে মধ্যে তিনিও সাময়িকভাবে বরখাস্ত হয়েছিলেন।
যোগেন্দ্র মাকওয়ানা

যোগেন্দ্র মাকওয়ানা (জন্ম: ১৯৩৩) তিনি একজন ভারতীয় রাজনীতিবিদ এবং ভারতের প্রাক্তন কেন্দ্রীয় মন্ত্রী। তিনি ১৯৭৩ থেকে ১৯৮৮ সাল পর্যন্ত গুজরাতের নির্বাচিত রাজ্যসভার সদস্য ছিলেন। তিনি ভারতের পরিকল্পনা কমিশনের সদস্যও ছিলেন। , তিনি ভারতীয় জাতীয় কংগ্রেস থেকে বিচ্ছিন্ন হওয়ার পরে, ২০০৮ সালে তিনি জাতীয় বহুজন কংগ্রেস প্রতিষ্ঠা করেছিলেন।
বিড়াল চোখ নীহারিকা

ক্যাট'স আই নেবুলা বা বিড়ালাক্ষ নীহারিকা (এটি এনজিসি ৬৫৪৩ এবং ক্যালডওয়েল ৬ নামেও পরিচিত) তক্ষকের উত্তর তারামণ্ডলের একটি গ্রহ নীহারিকা, যা উইলিয়াম হার্শেল ১৭৮৬ সালের ফেব্রুয়ারি মাসে আবিষ্কার করেন। এটিই প্রথম গ্রহের নীহারিকা, যার বর্ণালীটি ইংরেজ অপেশাদার জ্যোতির্বিদ উইলিয়াম হুগিন্স অন্বেষিত করে দেখিয়ে দিয়েছিলেন যে গ্রহের নীহারিকাটি বায়বীয় এবং নাক্ষত্রিক বৈশিষ্ট বিহীন। কাঠামোগতভাবে, বস্তুটির নট, জেটস, বুদবুদ এবং জটিল পরিধির মধ্যে হাবল স্পেস টেলিস্কোপের উচ্চ-রেজোলিউশনের চিত্র রয়েছে, যা কেন্দ্রীয় উষ্ণ গ্রহ নীহারিকার নিউক্লিয়াস (পিএনএন) দ্বারা আলোকিত হচ্ছে। এটিকে সমীক্ষাযোগ্য বস্তু হিসাবে রেডিও থেকে এক্স-রে তরঙ্গদৈর্ঘ্য পর্যন্ত পর্যবেক্ষণ করা হয়েছে।
এনজিসি ৬৫৪৩ একটি উচ্চ উত্তর বিষুবলম্বে গভীর-আকাশের বস্তু। এটির উচ্চতর পৃষ্ঠ উজ্জ্বলতার সাথে ৮.১ এর মাত্রা রয়েছে। বাইরের বিশিষ্ট ঘনীভবনগুলি প্রায় ২৫ আর্কসেকেন্ডের সাথে এর ক্ষুদ্র উজ্জ্বল অভ্যন্তর নীহারিকা গড়ে ১৬.১ আর্কসেকেন্ড। গভীর চিত্রগুলি প্রায় ৩০০ আর্কসেকেন্ড বা ৫ আর্কমিনিট জুড়ে একটি বর্ধিত বর্ণবলয় প্রকাশ করে, [5] যা তার লাল দৈত্য পর্বের সময় কেন্দ্রীয় জনক তারকা দ্বারা একবার প্রক্ষিপ্ত করা হয়েছিল।
এনজিসি ৬৫৪৩ এর অবস্থান উত্তর বৃত্তাকার মেরুর বর্তমান অবস্থান থেকে ৪.৪ আর্কমিনিট, যা ধ্রুবতারা ও পৃথিবীর ঘূর্ণনের উত্তর অক্ষের বর্তমান অবস্থানের মধ্যবর্তী ৪৫ আর্কমিনিটের মধ্যে / এরও কম।
বাইফোকাল

বাইফোকাল লেন্স (Bifocals) বা দ্বিকেন্দ্রী পরকলা দুটি স্বতন্ত্র অপটিক্যাল লেন্সযুক্ত চশমা। বাইফোকালগুলি সাধারণত প্রেসবিওপিয়া রোগীদের জন্য নির্ধারিত হয় যাদের মায়োপিয়া, হাইপারোপিয়া অথবা উপাত্ত্ব ঠিকভাবে দেখতে লেন্স সংযোজন প্রয়োজন।
বেঞ্জামিন ফ্রাঙ্কলিন সর্বপ্রথম বাইফোকাল লেন্স আবিষ্কার করেন। তিনি একটি সাধারণ লেন্সে নিচের অংশে উত্তল লেন্স সংযোজন করে এটি তৈরী করেছিলেন। ১৯৯০ সালে যুক্তরাষ্ট্র গেজেট সাময়িকীর জজ ওয়েলি ও জন ফেন্নোর একনিষ্ঠ তদন্তে প্রমাণিত হয়েছে যে ১৭০০-১৮০০শ খৃস্টাব্দের মাঝে তিনি এটি তৈরী করেছিলেন। ট্রাইফোকাল লেন্সের আবিষ্কর্তা আইজ্যাক হকিন্স ১৮২৪ খিস্টাব্দে এই চশমার উপর গবেষণা করে ট্রাইফোকাল চশমা তৈরী করেছিলেন। ১৯৫৫ সালে আরভিং রিপস অদৃশ্য বা মূল লেন্সের সাথে মিশে যাওয়া লেন্স তৈরী করেছিলেন।
প্রথমে তৈরীকৃত লেন্সের মূল লেন্সের নিচের অংশে উত্তল লেন্সর টুকরো লাগানো হত। এতে এটি অনেক ভারি ছিল যা একটানা ব্যবহারে কানব্যাথা ও নাক ব্যাথা হতো। বিংশ শতাব্দীর শুরুর দিকে উত্তল লেন্সটি মূল লেন্সের সাথে মিশিয়ে দেয়া শুরু হয়। কিন্তু ভঙ্গুরতা কারণে সবাই ব্যার্থ হচ্ছিল। ব্যাপক ব্যার্থতার পর ১৯০৮ সালে জন জুনিয়রের নমুনায় লুইস ওয়াকার ও জন এল একটি মজবুত বাইফোকাল লেন্স তৈরী করেছিলেন যা বর্তমানের আধুনিক বাইফোকাল লেন্স গুলোর নমুনা।
বাইফোকাল লেন্স ব্যবহারে মাথা ব্যাথা হয় , এমনকি একটানা ব্যবহারে মানুষ অজ্ঞান হয়ে যেতে পাারে। একটানা ব্যবহারে বিশ্রাম নেয়ার প্রয়োজন হয় এবং মস্তিষ্কের দর্শন ক্ষমতা দিন দিন হ্রাস পায়।
ট্রাইফোকাল
তিরুনীরমালাই

তিরুনীরমালাই দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি নগর পঞ্চায়েত। সম্প্রতি নগর পঞ্চায়েতটিকে চেন্নাই পল্লাবরম কর্পোরেশনের অন্তর্ভুক্ত করার প্রস্তাব দেওয়া হয়েছে৷
তিরুনীরমালাইতে পাহাড় শিখরে অবস্থিত শ্রী রঙ্গনাথ পেরুমাল মন্দির ও পাহাড়ের পাদদেশে শ্রী নীরবন্ন পেরুমাল মন্দিরদুটি যথেষ্ট পরিচিত৷ পাহাড়ের উচ্চতা থেকে সমগ্র পল্লাবরমকে দেখা যায়৷ ১০৮ টি দিব্যদেশমের মধ্যে এই মন্দিরটি একটি৷
তামিলনাড়ুর জনগণনায় ১৬৩ টি বিজ্ঞাপিত এলাকার মধ্যে তিরুনীরমালাই একটি৷
 ২০০১ খ্রিস্টাব্দে সংঘটিত ভারতের জনগণনা অনুযায়ী তিরুনীরমালাইয়ের মোট জনসংখ্যা ছিলো ১৯,০১৯ জন৷
২০১১ খ্রিস্টাব্দে ভারতের জনগণনা অনুসারে তিরুনীরমালাই শহরের জনসংখ্যা ছিলো ৩০,৭০২ জন, যার মধ্যে পুরুষ ১৫,৩৬৭ জন ও নারী ১৫,৩৩৫ জন অর্থাৎ প্রতি হাজার পুরুষে নারী সংখ্যা ৯৯৮ জন৷ ছয় বছর অনূর্ধ্ব শিশু সংখ্যা ৩,৫০১ জন, যা মোট জনসংখ্যার ১১.৪০ শতাংশ৷ শহরের মোট পরিবার সংখ্যা ৭,৬৬০ টি৷ শহরের মোট সাক্ষরতার হার ৯০.৫০ শতাংশ, যেখানে পুরুষ সাক্ষরতার হার ৯৩.৮৫ শতাংশ ও নারী সাক্ষরতার হার ৮৭.১৬ শতাংশ৷
আলি আসাদ (ক্রিকেটার)

আলি আসাদ আব্বাস (), (জন্ম ৬ ডিসেম্বর, ১৯৭৬) পাকিস্তানি বংশোদ্ভূত সংযুক্ত আরব আমিরাতের ক্রিকেটার। তিনি ২ টি ওয়ানডেতে তার আশ্রিত দেশ আমিরাতের প্রতিনিধিত্ব করেছেন।
আসগর আলি (ক্রিকেটার)

আসগর আলি (জন্ম ১৯ সেপ্টেম্বর ১৯৭১ সালে পাকিস্তানের কাসুরে) সংযুক্ত আরব আমিরাতের ক্রিকেটার। ১৯৯৪ সালে তিনি দুটি ওয়ানডে ম্যাচ খেলেছিলেন।
ফাহাদ উসমান

ফাহাদ জাফর (জন্ম ২ সেপ্টেম্বর, ১৯৭৬ করাচি, সিন্ধু, পাকিস্তানে) একজন সংযুক্ত আরব আমিরাতের ক্রিকেটার। ১৯৯৫-৯৬ মৌসুমে তিনি পাকিস্তানের জাতীয় অনূর্ধ্ব -১৯ ক্রিকেট দলের হয়ে খেলেছিলেন। ফাহাদ উসমান সংযুক্ত আরব আমিরাতে পাড়ি জমানোর আগে ১৯৯৭–৯৮ সালে করাচি হোয়াইটসের হয়ে একটি প্রথম শ্রেণির ম্যাচ খেলেন। পরে তিনি ২০০৪ সালে আইসিসি ইন্টারকন্টিনেন্টাল কাপে সংযুক্ত আরব আমিরাতের হয়ে একটি খেলা এবং ২০০৫ সালের সংস্করণে এই প্রতিযোগিতার দুটি গেম খেলার পাশাপাশি প্রথম শ্রেণির ক্যারিয়ার চালিয়ে যান। তিনি দুটি ওয়ানডে আন্তর্জাতিক ম্যাচ খেলেছিলেন ২০০৪ এশিয়া কাপে। ১৯৯৪ সালে আইসিসি সিক্স-নেশনস চ্যালেঞ্জ এবং ২০০৫ আইসিসি ট্রফিতে তিনি তার আশ্রিত দেশের হয়ে অংশ নিয়েছিলেন।
আসিম সাঈদ

আসিম সাঈদ (জন্ম: ৫ অক্টোবর ১৯৭৮) সংযুক্ত আরব আমিরাতের ক্রিকেটার। তিনি তাদের হয়ে আইসিসি ট্রফির ১৯৯৭, ২০০১ এবং ২০০৫ সংস্করণের পাশাপাশি ২০০৪ আইসিসি আন্তঃমহাদেশীয় কাপের একটি প্রথম শ্রেণির খেলায় খেলেছিলেন। ২০০৪ এশিয়া কাপে তিনি দুটি ওয়ানডে আন্তর্জাতিক ম্যাচও খেলেছিলেন।
বিষুবীয় গিনি জাতীয় ফুটবল দল

বিষুবীয় গিনি জাতীয় ফুটবল দল () হচ্ছে আন্তর্জাতিক ফুটবলে বিষুবীয় গিনির প্রতিনিধিত্বকারী পুরুষদের জাতীয় দল, যার সকল কার্যক্রম বিষুবীয় গিনির ফুটবলের সর্বোচ্চ নিয়ন্ত্রক সংস্থা বিষুবীয় গিনীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৫ সালের ২৩শে মে তারিখে, বিষুবীয় গিনি প্রথমবারের মতো আন্তর্জাতিক খেলায় অংশগ্রহণ করেছে; চীনে অনুষ্ঠিত উক্ত ম্যাচে বিষুবীয় গিনি চীনের কাছে ৬–২ গোলের ব্যবধানে পরাজিত হয়েছে।
১৫,০০০ ধারণক্ষমতাবিশিষ্ট মালাবো স্টেডিয়ামে "জাতীয় বজ্রধ্বনি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বিষুবীয় গিনির রাজধানী মালাবোয় অবস্থিত। বর্তমানে এই দলের ম্যানেজারের দায়িত্ব পালন করছেন হুয়ান মিকা এবং অধিনায়কের দায়িত্ব পালন করছেন এপিওইএলের আক্রমণভাগের খেলোয়াড় এমিলিও এনসুয়ে।
বিষুবীয় গিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বিষুবীয় গিনি এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৫ আফ্রিকা কাপ অফ নেশন্সে চতুর্থ স্থান অর্জন করা, যেখানে তারা গণতান্ত্রিক কঙ্গো প্রজাতন্ত্রের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে।
ইবান সারান্দোনা, ফেলিপে ওভোনো, হাবিয়ের বালবোয়া, এমিলিও এনসুয়ে এবং উবেনাল এদহোগোর মতো খেলোয়াড়গণ বিষুবীয় গিনির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৫ সালের ফেব্রুয়ারি মাসে প্রকাশিত র‌্যাঙ্কিংয়ে বিষুবীয় গিনি তাদের ইতিহাসে সর্বোচ্চ অবস্থান (৪৯তম) অর্জন করে এবং ১৯৯৮ সালের ডিসেম্বর মাসে প্রকাশিত র‌্যাঙ্কিংয়ে তারা ১৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বিষুবীয় গিনির সর্বোচ্চ অবস্থান হচ্ছে ১০৭তম (যা তারা ২০১৫ সালে অর্জন করেছিল) এবং সর্বনিম্ন অবস্থান হচ্ছে ১৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রামভীর রাই

রামভীর রাই (জন্ম: ১ ডিসেম্বর ১৯৮৭) সংযুক্ত আরব আমিরাতের ক্রিকেটার। তিনি একদিনের আন্তর্জাতিক এবং সংযুক্ত আরব আমিরাতের ক্রিকেট দলের হয়ে প্রথম শ্রেণির ম্যাচ খেলেছেন। তিনি যুব পর্যায়ে সংযুক্ত আরব আমিরাতের প্রতিনিধিত্ব করেছেন।
২০০৪ এশিয়া কাপে শ্রীলঙ্কার বিপক্ষে রাই তার একমাত্র ওয়ানডে ম্যাচে ব্যাটিংয়ের উদ্বোধন করেছিলেন, ক্রিজে দু'ঘণ্টা থেকে ৩৯ রান করেছিলেন যা ছিল ওই ম্যাচে সর্বোচ্চ রান। এবং ম্যাচেটিতে তিনি ১২৪ বল খেলেছিলেন, যা ছিল ঐ ম্যাচের সর্বোচ্চ। এ সময় তিনি ছিলেন সংযুক্ত আরব আমিরাতের হয়ে সবচেয়ে কম বয়সী খেলোয়াড় (১৬ বছর বয়স) এবং ২২৯ দিন বয়স নিয়ে ওয়ানডেতে ষষ্ঠতম কনিষ্ঠ খেলোয়াড় ছিলেন। তবে ২০০৪ সালের সেপ্টেম্বরে মালয়েশিয়ার সাথে ইন্টারকন্টিনেন্টাল কাপ ম্যাচে ২ এবং ১ রান করার পরে, রাইকে সরিয়ে দেওয়া হয়েছিল। আর তিনি আরব আমিরাতের হয়ে সিনিয়র স্তরে স্থান পাননি।
নন্দমবক্কম

নন্দমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে পল্লাবরম তহশিলে অবস্থিত একটি জনবসতিপূর্ণ শহর। চেন্নাইয়ের দক্ষিণ প্রান্তে অবস্থিত এই শহরটি মূলত নগর পঞ্চায়েত৷ ২০১১ খ্রিস্টাব্দের শেষের দিকে তামিলনাড়ু সরকার এটিকে চেন্নাই জেলার অন্তর্ভুক্ত করে নেয়৷
২০০১ খ্রিস্টাব্দের জনগণনা অনুসারে নন্দমবক্কমের জনসংখ্যা ছিলো ৯,০৯৩ জন৷
২০১১ খ্রিস্টাব্দে ভারতের জনগণনা অনুসারে নন্দমবক্কম শহরের জনসংখ্যা ছিলো ১১,২৩৯ জন, যার মধ্যে পুরুষ ৫,৫৬১ জন ও নারী ৫,৬৭৮ জন অর্থাৎ প্রতি হাজার পুরুষে নারী সংখ্যা ১,০২১ জন৷ ছয় বছর অনূর্ধ্ব শিশু সংখ্যা ১,২০৭ জন, যা মোট জনসংখ্যার ১০.৭৪ শতাংশ৷ শহরের মোট পরিবার সংখ্যা ২,৯৩০ টি৷ শহরের মোট সাক্ষরতার হার ৯১.৯৪ শতাংশ, যেখানে পুরুষ সাক্ষরতার হার ৯৫.৫৭ শতাংশ ও নারী সাক্ষরতার হার ৮৮.৪১ শতাংশ৷
নন্দমবক্কমের উত্তর দিকে জাফরখানপেট, উত্তর-পূর্ব দিকে গিণ্ডি, পূর্বদিকে সেন্ট থমাস মাউন্ট, দক্ষিণ-পূর্ব দিকে আলান্দুর, দক্ষিণ দিকে পল্লাবরম, পশ্চিম দিকে মনবক্কম ও উত্তর-পশ্চিম দিকে রামাপুরম অবস্থিত।
রামায়ণের সময়ে এখানে পণ্ডীমুনি বাস করতেন৷ তার দুরূহ রোগ ধরা পড়লে টানা দশবছর তিনি এই রোগমুক্তির জন্য এক পায়ে শ্রীরামের স্তুতি করা শুরু করেন৷ রাম তাঁকে বিবাহিত জীবনে প্রশস্তি সন্ধানের পরামর্শ দেন৷ তার পরামর্শ মতো তিনি ব্রাহ্মণকন্যা বৃন্দা মুতায়িকে বিবাহ করেন৷ বৃন্দাদেবী একটি পাহাড়ে ফুলের মালা তৈরি করতেন, বর্তমানে তা বৃন্দামালা নামে পরিচিত৷ পরে অতিবিকৃত হয়ে তা বরঙ্গীমালা নাম পায়৷ এ অঞ্চল ত্যাগের পূর্বে ভৃঙ্গি ঋষি শ্রীরামকে আমন্ত্রণ করলে তিনি রাজী হন৷ রামের জন্য তিনি ছোট নন্দবন তৈরি করেন৷ মনে করা হয় কিছুদিন যাবৎ শ্রীরামের বাস করার কারণেই নিকটবর্তী রামাপুরম নামটি এসেছে৷
স্বাধীনতালাভের পর ১৯৪৮ খ্রিস্টাব্দে হাতে করা খাদির কাজের জন্য নন্দমবক্কমে একটি বিপণন কেন্দ্র তৈরি করা হয়৷ সেন্ট থমাস মাউন্টে অবস্থিত মূর্তিটি বহু পুরানো৷
১৯৫২ খ্রিস্টাব্দে নন্দমবক্কমের পূর্বপ্রান্ত বরাবর মাদ্রাজ ওয়ার সেমেটারি প্রতিষ্ঠিত হয়৷ শ্রী কামরাজের মুখ্যমন্ত্রী থাকাকালীন রাশিয়ার সহায়তায় এখানে শল্য চিকিৎসার যন্ত্রোৎপন্ন কল তৈরি হয়৷ ১৯৬৫ খ্রিস্টাব্দের সেপ্টেম্বর মাসে এই প্রকল্পটি ইন্ডিয়ান ড্রাগস এন্ড ফার্মাসিউটিক্যাল লিমিটেড-এর আওতাভুক্ত করা হয়৷ ১৯৯৪ খ্রিস্টাব্দে এটির বৃহত্তর অংশ বন্ধ হয়ে যায়৷
দিল্লির বাইরে ইন্ডিয়া ট্রেড প্রোমোশন অর্গানাইজেশন আয়োজিত প্রথম অনুষ্ঠান চেন্নাই ট্রেড সেণ্টারটি ২০০১ খ্রিস্টাব্দের জানুয়ারি মাসে নন্দমবক্কমে আয়োজিত হয়৷
তামিলনাড়ুর ১৬৩ টি বিজ্ঞাপিত এলাকার মধ্যে নন্দমবক্কম একটি৷
কুমিল্লা-১৮

কুমিল্লা-১৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-১৯

কুমিল্লা-১৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-১৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-২০

কুমিল্লা-২০ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কুমিল্লা-২১

কুমিল্লা-২১ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।
কুমিল্লা-২১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
আপ কি পারছায়িয়া

আপ কি পারছায়িয়া () হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র। মোহন কুমারের রচনা, প্রযোজনা এবং পরিচালনায় চলচ্চিত্রটির নায়ক-নায়িকা ছিলেন ধর্মেন্দ্র এবং শশীকলা, এছাড়াও ছিলেন সুপ্রিয়া দেবী এবং বিজয়লক্ষ্মী।
রাহুল শর্মা (ক্রিকেটার)

রাহুল শর্মা (জন্ম: ১৪ সেপ্টেম্বর ১৯৬০ নয়াদিল্লিতে) ছিলেন হংকংয়ের প্রাক্তন ক্রিকেটার। তিনি একজন আড়ম্বরপূর্ণ ব্যাটসম্যান। তিনি ৪৩ বছর বয়সে এশিয়া কাপে অধিনায়ক হিসাবে ওডিআই অভিষেক করেছিলেন। এর আগে তিনি হিমাচল প্রদেশের বিপক্ষে ১৯৮৬-৮৭ সালের রঞ্জি ট্রফি ম্যাচে দিল্লির হয়ে নেমেছিলেন। তার একমাত্র অন্য প্রথম শ্রেণির উপস্থিতি ছিল আইসিসি আন্তঃমহাদেশীয় কাপে ২০০৫ সালে নেপালের বিপক্ষে হংকংয়ের হয়ে, যা ছিল ১৮ বছরেরও বেশি সময়ের পর।
সমীর জিয়া

সমীর জিয়া (জন্ম ১৯ সেপ্টেম্বর ১৯৮১) সংযুক্ত আরব আমিরাতের হয়ে বিশেষজ্ঞ অলরাউন্ডার হিসেবে ক্রিকেট খেলেন। তিনি ২০০৪ সালের জুলাইয়ে ডাম্বুলায় শ্রীলঙ্কার বিপক্ষে ওয়ানডে আন্তর্জাতিক ম্যাচে আত্মপ্রকাশ করেছিলেন এবং ২০০৪ সালে নতুন আইসিসি আন্তঃকন্টিনেন্টাল কাপে প্রথম শ্রেণির ক্রিকেটে আত্মপ্রকাশ করেছিলেন। সমীর এখন একটি বৈশ্বিক ব্যাংকের একজন বেসরকারী বিনিয়োগ ব্যবস্থাপক হিসাবে তার ব্যবসায় পরিচালনা করছেন। ২০১৯ সালে তার সংস্থা তাকে "সেরা পরিচ্ছন্ন পুরুষ" উপাধিতে ভূষিত করেছে
গুপ্ত হত্যার শিকার ভারতীয় রাজনীতিবিদদের তালিকা

এটি মূলত আদর্শিক বা রাজনৈতিক কারণে গুপ্ত হত্যার শিকার হওয়া গুরুত্বপূর্ণ ভারতীয় রাজনীতিবিদদের একটি অসম্পূর্ণ তালিকা ।
অ্যাক্সিডেন্ট, মেরিল্যান্ড

অ্যাক্সিডেন্ট () মার্কিন যুক্তরাষ্ট্রের মেরিল্যান্ডের গ্যারেট কাউন্টির একটি শহর। ২০১০ সালের আদমশুমারি অনুযায়ী শহরের জনসংখ্যা ৩২৫ জন।
অ্যাক্সিডেন্ট কে সাধারণত তার অস্বাভাবিক জায়গার নামের জন্য উল্লেখ করা হয়ে থাকে। একজন ব্যক্তিকে আকস্মিকভাবে কোন দুর্ঘটনায় পড়লে তাকে অ্যাক্সিডেন্ট বলা হয়।
অ্যাক্সিডেন্ট মেরিল্যান্ডের সুদূর পশ্চিমে অবস্থিত প্রাথমিক বসতিগুলির একটি। এই নামটির উৎপত্তি ১৭৮৬ সালের ভূমি জরিপ সময়ে। যদিও নামের উৎপত্তির কারণ বা অর্থ এখনো অজানা তবে উৎপত্তির কারণ সম্পর্কে জনপ্রিয় একটি গল্প শোনা যায় যে প্রিন্স জর্জ কাউন্টি জুনিয়রের বন্ধু সে সময় এলাকায় পৃথক জরিপ পরিচালনা করছিলেন এবং "অ্যাক্সিডেন্টলি" ডেকিন্স দাবি করেছিলেন যে জমিটি ইতোমধ্যে জরিপ করা হয়ে গেছে।
লর্ড বাল্টিমোর এলাকাটি খুলে দেন এবং একে তিনি মনোকাসি ম্যানর নামে অভিহিত করেন। ১৭৭০-এর দশকের প্রথম দিকে, ব্রুক বেহল ৭৭৮ একর (৩১৫ হেক্টর; ১.২ বর্গ মাইল) এলাকা জরিপকরার অনুমতি পান। এটা কখনোই নিশ্চিতভাবে জানা নি কীভাবে বিল এই বিশেষ স্থান বেছে নিতে এসেছিল, কিন্তু জরিপকারীকে একটি পরিষ্কার নির্দেশনা দেওয়া হয়েছিল কোথায় শুরু করতে হবে। শুরু করার কথা ছিল "দুই বদ্ধ সাদা ওক গাছের মাঝখানে বিয়ার কিক এর দক্ষিণে কাঁটা বা প্রায় ১০০ গজ দূরে একটি গ্লেডের কাছাকাছি দাঁড়িয়ে, ব্রড ক্রিকের মুখ থেকে প্রায় চার মাইল (৬ কিমি) উপরে একটি লিক নামে পরিচিত একটি লিক থেকে প্রায় এক বা দুই মাইল উপরে" থেকে। জন হ্যানসন জুনিয়র পরে কন্টিনেন্টাল কংগ্রেসের একজন প্রতিনিধি এবং কংগ্রেসে মার্কিন যুক্তরাষ্ট্রের সভাপতি ১৪ এপ্রিল ১৭৭৪ সালে এটিকে আমেরিকার সাথে একত্রিত করেন। পরবর্তী বারো বছরে জমি জরিপের সাথে কিছুই করা হয়নি। আমেরিকান বিপ্লবী যুদ্ধ হস্তক্ষেপ, এবং ১৫ ফেব্রুয়ারি ১৭৮৬ পর্যন্ত জমি উইলিয়াম ডেকিন্সে একটি পেটেন্টের মাধ্যমে মঞ্জুর করা হয়। পরের বছর পার্শ্ববর্তী গ্রামাঞ্চল ফ্রান্সিস ডেকিন্স দ্বারা সামরিক লটে জরিপ করা হয়, যা বিপ্লবের সময় মেরিল্যান্ড থেকে কর্মরত সৈন্যদের ক্ষতিপূরণ হিসেবে বিবেচনা করা হয়। দুই বছর ধরে কর্মরত প্রত্যেক সৈন্য ৫০ একরের (২০ হেক্টর) একটি করে লট, অফিসাররা প্রত্যেকে ৫০ একরের (২০ হেক্টর) চারটি লট পেয়েছে।
অ্যাক্সিডেন্টের কায়েস মিল ১৯৮৪ সালে জাতীয় ঐতিহাসিক স্থান হিসেবে নিবন্ধন তালিকাভুক্ত করা হয়। জেমস ড্রান হাউস ১৯৮৫ সালে তালিকাভুক্ত করা হয়।
অ্যাক্সিডেন্টের অবস্থান (৩৯.৬২৮০৭৪-৭৯.৩১৯৯৯৬) তে।
মার্কিন যুক্তরাষ্ট্রের আদমশুমারি ব্যুরো অনুসারে শহরটির মোট আয়তন এবং সম্পূর্ণটাই জমি।
অ্যাক্সিডেন্ট আপালাচিয়ান পর্বতমালার মালভূমি অঞ্চলে অবস্থিত।
নাদিম আব্বাসি

নাদিম আহমেদ আব্বাসি (; জন্ম: ১০ নভেম্বর, ১৯৬৮) রাওয়ালপিন্ডির মারি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি ও খান রিসার্চ ল্যাবরেটরিজ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন নাদিম আব্বাসি।
১৯৮৬-৮৭ মৌসুম থেকে ২০০২-০৩ মৌসুম পর্যন্ত নাদিম আব্বাসি’র প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের প্রথম-শ্রেণীর ক্রিকেটে খান রিসার্চ ল্যাবরেটরিজ ও রাওয়ালপিন্ডি দলের অধিনায়কের দায়িত্ব পালন করেছেন। এ দায়িত্বে থাকাকালীন ২০০০ সালের ন্যাশনাল ওয়ান ডে কাপে কেআরএল রানার্স-আপ হয়েছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন নাদিম আব্বাসি। সবগুলো টেস্টই ভারতের বিপক্ষে খেলেছিলেন তিনি। ২৩ নভেম্বর, ১৯৮৯ তারিখে ফয়সালাবাদে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৯ ডিসেম্বর, ১৯৮৯ তারিখে শিয়ালকোটে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
যুক্তরাজ্যে বেশ কয়েকটি দলের পক্ষে পেশাদার অতিথি খেলোয়াড় হিসেবে অংশ নেন। এ পর্যায়ে ব্যাটিং পরামর্শক ও কোচিংয়ে অভিজ্ঞ হিসেবে অনেক সাবেক, বর্তমান ও ভবিষ্যতের সম্ভাব্য পাকিস্তানি খেলোয়াড়কে প্রশিক্ষণ দেন।
ক্রিকেট খেলা থেকে অবসর গ্রহণের পর রাওয়ালপিন্ডি দলের কোচ ও আঞ্চলিক দল নির্বাচকের দায়িত্বে ছিলেন। এছাড়াও, পাকিস্তান ন্যাশনাল ক্রিকেট একাডেমিতে কাজ করেছে। অ্যাবোটাবাদ অঞ্চলের উদীয়মান খেলোয়াড়দেরকে পাকিস্তানের পক্ষে খেলতে সহায়তার পথ প্রশস্ত করেন।